The King of Rome

The King of Rome (t.e. "La Reĝo de Romo") estis la nomo de sukcesa leterkolombo de la specio Columba livia f. domestica, gajninta 1001 mejlojn longan flug-konkurson de Romo, Italio al Anglio, en 1913. Ĝi estis subjekto de kanto kaj libro, ambaŭ de Dave Sudbury, la kanto estis plej fame registrita de June Tabor.

 Birdo 
The King of Rome estis kurier-kolombo kiu gajnis 1001 mejlojn longan flug-konkurson de Romo, Italio al Anglio, en 1913. La birdo, blua virkolombo, ringo numero NU1907DY168, estis posedata kaj bredata de Charlie Hudson (naskiĝinta en la fruaj 1870-aj jaroj, mortinta la , 84-jaraĝa), loĝanta ĉe 56 Brook Street, Derby (nun malkonstruita, ), pri kiu oni raportis, ke li komencis flug-konkursojn de kolomboj en 1904. En la tempo de la flug-konkurso, li estis prezidanto kaj kasisto de "Derby Town Flying Club" (Flug-Klubo de Urbo Derby). Li ankaŭ verkis artikolojn pri kolomb-konkursado por la Derby Evening Telegraph. Post la morto de la birdo li transdonis ĝian korpon al Muzeo kaj artgalerio de Derby kie ĝia remburita haŭto estis prezervita kun alir-numero DBYMU.1946/48. Kvankam antaŭe ekspoziciita en Derby kaj aliloke, interalie en Walsall Museum kaj Wollaton Hall en Nottingham, ekde 2011 ĝi estas ekspoziciata. 

 Kanto 
eta|Sudbury, en 2012
The King of Rome kaj ties posedanto estis la subjekto de kanto kaj libro de Dave Sudbury. La kanto estis plej elstare registrita de June Tabor. Ĝi rakontas ke "On the day of the big race a storm blew in. A thousand birds were swept away and never seen again" (la tagon de la granda flug-konkurso ventego ekblovis. Mil birdoj estis forbalaitaj kaj neniam plu reviditaj), indikante la danĝerojn rilatajn al bird-konkursoj. Post kiam ŝi aŭdis Sudbury kanti la kanton dum kantokonkurso en la malfruaj 1980-aj jaroj kie ŝi estis ĵurianino (li atingis la kvaran lokonSleeve notes, Iain MacKintosh & Brian McNeill, Live and Kicking, 2000), Tabor registris ĝin por sia albumo de 1988 Aqaba. Brian McNeill, alia finalisto ĉe la evento, diris:

"The King of Rome" estis tre supera al ĉiuj aliaj kantoj kantitaj tiun nokton, kaj estus devinta venki.

McNeill poste publike kantis la kanton, kaj koncerta registraĵo estis havebla en lia albumo de 2000 kun Iain MacKintosh, Live and Kicking.

La bando Half Man Half Biscuit ankaŭ registris version de la kanto, kiu restis neeldonita . Kanada folk-muzikisto Garnet Rogers registris ĝin por sia albumo de 2004 Summer Lightning. Usona folk-muzikisto Vance Gilbert ankaŭ registris ĝin en sia albumo Edgewise en 1994.

 Libro 
La liriko de Sudbury estis reproduktita kiel 32-paĝa libro, kun ilustraĵoj de Hans Saefkow.  

 Referencoj 

 Vidu ankaŭ 
 Napoleono la 2-a por la titolo "Reĝo de Romo"

 Eksteraj ligiloj 

 Paĝo de Muzeo de Derby  – inkluzivas lirikon
 The King of Rome  – Retejo de Dave Sudbury pri la kanto
 Originala kant-versio de Sudbury en YouTube

Kategorio:Kolombedoj
Kategorio:Famaj birdoj
Kategorio:Famaj bestoj
Kategorio:Muzeo kaj artgalerio de Derby
Kategorio:1913
Kategorio:Anglalingvaj kantoj